Shrek 2. – Wikipédia
(Shrek 2 szócikkből átirányítva)
Ebben a változatban 6 változtatás vár ellenőrzésre. A közzétett változat ekkor volt ellenőrizve: 2019. február 23.
A Shrek 2. (eredeti cím: Shrek 2) 2004-ben bemutatott amerikai 3D-s számítógépes animációs film, amely a Shrek-sorozat második része. A 8. DreamWorks-film rendezője Kelly Asbury és Conrad Vernon. Az animációs játékfilm producere David Lipman. A forgatókönyvet Andrew Adamson írta, a zenéjét Harry Gregson-Williams szerezte. A mozifilm a DreamWorks Animation és a Pacific Data Images gyártásában készült, és ugyancsak a DreamWorks Pictures forgalmazásában jelent meg. Műfaja zenés filmvígjáték. Az egész estés animációs film a 2001-ben készült Shrek című DreamWorks Pictures-filmnek 2004-ben készült folytatása. A film 2004. május 19-én került elsőként a nézők elé Amerikában, a magyar premier pedig 2004. július 1-jén volt a mozikban.
IMDB 7,2/10 (293 381 szavazat)
Operatőr Guillaume Aretos
Gyártásvezető Kristen D. Chidel
441 226 247
Előző Shrek
Következő Harmadik Shrek
A Wikimédia Commons tartalmaz Shrek 2. témájú médiaállományokat.
A Shrek 2. a történelem harmadik legnagyobb háromnapos nyitányával büszkélkedhet, valamint a legnagyobbal az animációs filmek körében 2004 legsikeresebb filmjeként.
Shrek és Fiona hercegnő nászútjukról visszatérve meghívást kapnak a hercegnő szüleitől. Fiona azonban nem közölte szüleivel, Harold királlyal és Lilian királynéval, hogy egy ogréhez ment feleségül.
Amikor Jótündér keresztanya rájön, hogy Fiona Shrek felesége, emlékezteti Harold királyt, miszerint segített neki, hogy boldogan éljen, amíg meg nem hal, cserébe azért, hogy Fiona hercegnő az ő fiához, Szőke herceghez menjen hozzá. Harold király Jótündér sürgetésére, valamint azért, mert nem tetszik neki a tény, hogy a veje ogre legyen, felbérli Csizmás Kandúrt, hogy az ölje meg Shreket. De Csizmás Kandúr ezt végül mégsem teszi meg.
Shrek kapott Jótündér Keresztanyától egy névjegykártyát, hogy merre van az ő bájitalpalackozó üzeme, így Szamárral és Csizmás Kandúrral elment oda, hogy megkérdezze, hogyan tehetné Fionát boldoggá. Jótündér Keresztanya klasszikus mesékben utánanézett, ám nem talált boldog ogrékat. Ezért azt válaszolta, az ogrék nem élnek boldogan, amíg meg nem halnak. Shrek, Szamár és Kandúr távozás közben lopnak egy bájitalt, hogy Shrek ne legyen ogre. Jótündér Keresztanya rájött, hogy ellopták a 'Boldogít, amíg meg nem...' bájitalt, és kiötlött egy tervet, hogy ezt a saját céljaira fordítsa.
Szamár megkóstolta a bájitalt, de nem történt semmi. Erre Shrek megitta a maradékot. Az időközben esni kezdő eső elől egy istállóba mentek be mindhárman aludni. Másnap reggel Shrek tapasztalta, hogy emberré vált, Szamárból pedig egy fehér paripa lett. A bájitalra rá volt írva, hogy a szerelmes pár bármely tagja issza meg, mindkettejükre hat. A bájital éjfélig hat, hacsak a bájitalt megivó addig az ideig meg nem csókolja igaz szerelmét, ami után egész életükre hat a bájital.
A reggel a palotában felébredő Fiona a tükörbe nézve látta, hogy ismét ember lett, ezért felsikoltott, és keresni kezdte Shreket. Shrek bement a palotába, ám elkerülték egymást Fionával. Jótündér Keresztanya bezárta Shreket egy szobába, Fionával pedig elhitette Szőke, hogy ő lett Shrek.
A Jótündér Keresztanya megmutatja az ablakból Shreknek a messzi erkélyen lévő Fionát és Szőkét, majd meggyőzte Shreket, hogy boldogok. Shrek leverten távozott a kastélyból.
Shrek, Szamár és Csizmás Kandúr éppen a kocsmában próbálták elűzni bánatukat, amikor meglátták, hogy Harold király álruhában a kocsma egyik szobájába ment. Odalopóztak kintről a szoba ablakához, és meghallották, amint Harold beszél Jótündér Keresztanyával és Szőke herceggel. Megtudták, hogy Fiona nem kedvelte meg az új Shreket.
Jótündér Keresztanya adott egy bájitalt Haroldnak, hogy az esti bál előtt azt itassa meg Fionával. A hatása, hogy Fiona abba lesz szerelmes, aki először megcsókolja. Szamár döbbenetében itt felkiált, a beszélő állat láttán a Jótündér Keresztanya rájön, hogy az átváltozott Shrek és társai hallgatóztak az ablaknál. Rájuk uszította a lovagokból álló rendfenntartókat, akik elfogták őket.
Shrek házában az ismerősei a varázstükrön keresztül nézték Shrek Herceg és Fiona Hercegnő tiszteletére adott gálát, ám Mézeskalács megunta a műsort, és átváltott egy másik csatornára. A 'Lovagok' c. műsorban meglátta a daliás ember és a fehér paripa, valamint a macska elfogását, s a tükröt látva hallották, hogy a férfi önmagát Shreknek, Fiona férjének vallotta. Útnak indultak, hogy kiszabadítsák Shreket.
Pinokkió, a vak egerek, a farkas és Mézeskalács kiszabadítja Shreket, majd elmennek Nagylepényhez. Ő süt egy Mézeskaláccsal egyező formájú, ám hatalmas mézeskalácsot, Süttyőt. Shrek a fehér paripát követő óriás Süttyő vállán indul útnak a vár felé, hogy megakadályozza, hogy Fionát erőszakosan, bájitallal tegyék szerelmessé olyanba, akibe nem akar szerelmes lenni. Eközben Harold király Fionával teázott, de a megállapodással ellentétben szándékosan nem azt a teát adta oda neki, amelyikbe a bájitalt tette, azt ő maga itta meg. Shrek Süttyővel áttöri a kastély védelmét, majd a fehér paripa Szamár hátán eljut a bálterembe.
Szőke gyorsan megcsókolta Fionát. Fiona azt hitette el egy pillanatig, hogy tényleg beleszeretett, de lefejelte Szőkét. Akkor már Jótündér Keresztanya rájött, hogy Harold nem is itatta meg vele a bájitalt, és megpróbálta Shreket eltenni láb alól. Amikor varázspálcájával megátkozta Shreket, Harold odaugrott elé. A páncélja visszaverte az átkot, és visszaverődött Jótündér Keresztanyára, aki szappanbuborékokká durrant szét. Harold békává vált. Kiderült, hogy Jótündér Keresztanya azzal zsarolta Haroldot, hogy visszaváltoztatja eredeti formájává, békává, hacsak nem lesz Szőke a veje. Harold bocsánatot kért, és áldását adta Fionára és Shrekre. Ezután távozni akart: "Sajnálom, Lilian, hogy nem lehetek az a férfi, akit megérdemelsz", ám Lilian királynő erre azt válaszolta: "Sosem voltál még közelebb ahhoz a férfihez", majd kezébe fogta a békát.
Shrek felajánlotta Fionának, hogy megcsókolja, és életük végéig szépek maradnak, ám Fiona azt mondta, haláláig boldogan akar élni... "a férjemmel, aki ogre." Shrek, Fiona és Szamár éjfélkor visszaváltoztak eredeti formájukká. Szamár el volt keseredve, ám Shrek azt mondta neki, számára ő most is táltos paripa. Ezáltal rávilágított, hogy a belső érték számít, nem a külső, amit Jótündér Keresztanya kihasznált.
Ezután ünnepeltek, ahol Lilian királynő kezében Harolddal táncolt, majd amikor vége lett a bulinak, beállított Sárkány, hogy megszülettek a kis sárkány-szamár keverék kölykök.
Fiona hercegnő Cameron Diaz Für Anikó ogre
Csizmás Kandúr Antonio Banderas Selmeczi Roland macska
Harold király John Cleese Harsányi Gábor emberek
Jó tündér keresztanya Jennifer Saunders Zakariás Éva
Csúnya mostohanővér Larry Kind Verebes István
Mézi Conrad Vernon Bolba Tamás mézeskalácsok
Süttyő Dengyel Iván
Cedric Láng Balázs emberek
Muffin-ember Fehér Péter
Pinokkió Cody Cameron Katona Zoltán játék
Kossuth Gábor malacok
Farkas Aron Warner Albert Péter farkas
Humphries Harmath Imre emberek
Joan Rivers Joan Rivers Timkó Eszter
Apród Kelly Asbury Garamszegi Gábor
Dolgozó manó Vizy György manó
Főnemes Albert Gábor emberek
Főnemes fia Seder Gábor
Hírnök David P. Smith Kassai Károly
Galamberegető Dobránszky Zoltán
Tükör Mark Moseley n. a. tükör
Komód Presits Tamás komód
Vakegerek Christopher Knights Szokol Péter egerek
Gyors étel árusító Kelly Cooney Orgován Emese ember
Varangy a kocsmában Wendy Bilanski Lázár Erika varangy
Recepciós Guillaume Aretos Hegedűs Miklós emberek
Doll Latifa Ouaou n. a.
Jill Gelencsér Adrienne
Szűz #1 Alina Phelan F. Nagy Erika
Szűz #2 Erika Thomas Simon Eszter
Kapitány Andrew Adamson Csík Csaba Krisztián
Küklopsz Mark Valley Bolla Róbert küklopsz
További magyar hangok: Bíró Yvette, Bognár Tamás, Csizmadia Gergely, Farkas Tamás, Garai Dóra, Kajtár Róbert, Koffler Gizi, Papucsek Vilmos
A Shrek 2.-höz tartozó filmzenealbumot 2004 májusában adták ki az Egyesült Államokban. A filmzenén Bonnie Tyler „Holding Out for a Hero” című slágere két változatban is megtalálható.
Changes – Butterfly Boucher és David Bowie
What I Want to Be – Barney & Friends
I'm on my Way – Rich Price
You're So True – Joseph Arthur
People Ain't No Good – Nick Cave és The Bad Seeds
Livin' la Vida Loca – Antonio Banderas és Eddie Murphy
A film kezdetén felemelkedő sellő erősen hasonlít Arielhez, a Disney által készített "A kis hableány" meséből.
Szamár azt kiáltja: "Olvadok!", mikor elkezd esni az eső, ami utalás Dorothy-ra az Óz, a csodák csodája filmből.
Ez a szócikk részben vagy egészben a Shrek 2 című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel.
TV2 (korábban), FEM3 / PRIME, Super TV2, Mozi+, Kiwi TV, Film Now, Moziverzum
TV2 (később)
Shrek 2. a PORT.hu-n (magyarul)
Shrek 2. az Internet Movie Database-ben (angolul)
Shrek 2. a Rotten Tomatoeson (angolul)
Shrek 2. a Box Office Mojón (angolul)
Shrek 2. a Metacritic oldalon (angolul)
Shrek 2. a FilmKatalogus.hu-n (magyarul)
Shrek 2. a TV Tropes oldalon (angolul)
Shrek 2. a tematikus DreamWorks wikiben (angolul)
Shrek 2. a tematikus Shrek wikiben (angolul)
A lap eredeti címe: „https://hu.wikipedia.org/w/index.php?title=Shrek_2.&oldid=21579746”
Utoljára szerkesztve 2019. augusztus 4., 11:09-kor